ร้านมาเปิดที่สยามไม่นานมานี้ คิวเยอะมาก ขี้เกียจไปต่อคิว มีโอกาสได้ไปเชียงใหม่ต้องไปลองสักหน่อย
ร้านกว้างขวาง มีที่จอดรถสะดวกสบาย โต๊ะเยอะ มีทั้งห้องแอร์ และไม่แอร์ พนักงานต้อนรับตั้งแต่หน้าร้าน มีไวไฟให้ด้วย นั่งเล่นระหว่างรออาหาร อาหารมาก็อัพรูปได้เร็วทันใจ เตือนก่แนว่า ทุกเมนูที่นี่จานใหญ่มาก ไปกัน4คนสั่งมา4เมนู เหลือห่อกลับบ้านค่ะ กินไม่หมด
เมนูที่สั่ง
สลัดผลไม้ มาเป็นออเดิฟก่อน ให้มาเยอะมาก ใส่มาล้นชามเมล่อน ผลไม้หลากหลาย ทั้งแอปเปิ้ล เมล่อน องุ่น แก้วมังกร มะเขือเทศ ลูกเกต เม็ดมะม่วง น้ำสลัดแอบเยอะไปนิด กินไปนานๆก็เลี่ยนได้เหมือนกัน

สลัดธัญพืช ไม่ได้มีอะไรพิเศษมาก จานใหญ่เช่นกัน
สเต๊กปลาแซลม่อน จานนี้ทุกคนชอบค่ะ บีบเลม่อนใส่ปลาหน่อย มีเฟรนช์ฟราย กับผักสลัดเสริฟมาคู่ด้วย

สเต๊กซี่โครงหมูสะพานโค้ง สั่งแบบfullมา ตอนแรกนึกว่าจะมีแต่กระดูก มาถึงคือเยอะมากจริงๆ วันหลังจะสั่ง half พอ สามารถให้ร้านหั่นเนื้อจากซี่โครงมาให้ได้เลยนะคะ สำหรับคนที่ขี้เกียจแทะเอง

สมูตตี้ผลไม้+บีทรูท จำชื่อไม่ได้ แต่อร่อยดีค่ะ ไม่หวานมาก รู้สึกถึงผลไม้ที่เอามาปั่นจริงๆ

สรุปแล้ว ผักสด รสอร่อย ราคาน่ารัก กลับไปเชียงใหม่ต้องไปทานอีกแน่นอนค่ะ